**6-сынып**

1.Жалқы есімді тап.

а) құс ә) Абай б) орман

2.Жалпы есімді тап.

а) Тараз ә) Іле б) қайың

3.Етістік нені білдіреді?

а) заттың қимылын, іс-әрекетін ә) заттың саның, сынын б) заттың мөлшерін, көлемін

4.Сын есім нені білдіреді?

а) заттың түрін, түсін, сапасын ә) заттың қимылын, іс-әрекетін

б) қимылдың қашан, қайда болғанын

5.Атаулы сөйлемді табыңыз.

A) Су жылы екен. B) Сізге сәлем деді. C) Қараңғы түн еді.

D) Мәдени-демалыс паркі. E) Сәлем жолдады

**1-мәтін**

     Менің туған отбасым – кәдімгі отбасыларының бірі. Әкем кедей шаруадан шыққан. Әкемнің аздаған білімі болатын. Қолы өнерлі еді. Сондықтан ол ағаш ұстасы, шешем сауыншы болды. Тұрмыс жақсарып, жұрт дәулетті тұрды. Біздің үйіміз ауылдың шетінде тұратын. Кішкене бақшамызда алма, шие, алша, қарақат өсетін. Үй сыртындағы алаңда балалар асыр салып ойнайтын. Өзімнің үш жасар кезім әлі есімде. Апам  мейрам күні мектепке ала барды. Мен орындыққа шығып тұрып, тақпақ айттым. Оқушылар мені мақтап қол шапалақтады. Содан былай мен мектепке баруды арман еттім. Ағам мен апамдай сабақ оқығым келді. Құрбыларыммен бірге мектептің терезесінен сығалап, шәкірттердің жазу жазғанын қызыға қарап тұратынмын. **(Т.Б.)  (95 сөз)**

             **Мәтіндегі ойға сәйкес мақал-мәтелді табыңыз**

**А) Туған жердей жер болмас, туған елдей ел болмас**

**В) Қыз елдің көркі**

**С) Оқу білім бұлағы, білім өмір шырағы**

**Д) Өнерліге есік ашық.**

**Е) Табиғат - тал бесік.**

**2. Мәтіндегі басты кейіпкердің арманы**

**А) Ұста болу В) Мектепке бару С) Ойын ойнау Д) Өнерлі болу**

**Е) Жазу жазу**

**3. Кіге ұқсағысы келді?**

**А) Әкесіне В) Анасына С) Ағасы мен апасына Д) Құрбыларына**

**Е) Ауыл адамдарына**

**4. Үйлері қайда орналасқан?**

**А) Ауыл маңында В) Мектепке жақын С) Ауыл шетінде Д) Ауылға жақын Е) Ауылдан алыс**

**5) Мәтінде шамамен қанша етістік қатысқан**

**А) 20-25 В) 30-35 C) 40-45 Д) 15-20 Е) 10-15**

**2-мәтін**

Жаны жайсаң жақсы адамдар мен жақын жүргенге не жетсін! Ондайлармен жүздесіп, бірге жүрудің өзі мерейіңді өсіреді, көңіліңді көтереді. Қазақтың тұңғыш ғарышкері  Халық қаhарманы  Тоқтар Әубәкіровпен  бір сәт жүздесе қалса, кім-кімнің де осындай жақсы ойда болары сөзсіз. Өйткені қазақтың атағын төрткүл дүниеге танытқан Тоқтар Оңғарбайұлының өн бойынан батырлықпен бірге  кішіпейілділікті, қарапайымдылықты, үлкен адамгершілікті аңғару қиын емес. Ол кісінің балаша аңқылдаған ақ жүрегін айтсаңшы.  
     Иә, қазақтың тұңғыш зерттеуші- ғарышкері Тоқтар Әубәкіров туралы баспасөз бетінде аз жазылған жоқ. Аты аңызға айналған оны бесіктегі баладан бастап, еңкейген кәріге дейін жақсы біледі.                                                                       
     Тоқаңның депутат, мемлекет қайраткері ретінде істеген игілікті істері жөнінде көп айтуға болады. **(99 сөз) М.Қалматаев**

**6)Тоқтар Әубәкіровтің бойында кездесетін мінездер**

**А)Қарапайым,кішіпейіл Ә)Момын,әлжуаз Б)Атаққұмар,мақтаншақ В)Сыпайы,көңілді**

**7) Мәтінде қандай мамандық туралы айтылған**

**А)Дәрігер Ә)Мұғалім Б)Ғарышкер В)Суретші**

**8)Тоқтар Әубәкіровтің қандай атағын білесіз?**

**А)Ауған соғысының ардагері Ә)Тұңғыш ғарышкер Б)Халық қаһарманы**

**В)Ғылым докторы**

**9.Дефис арқылы жазылатын сөзді тап**

**А)Ақ-жүрек Ә)Аңызға –айналған Б)Қазақтың -ғарышкері В)Зерттеуші-ғарышкер**

**10.Мәтіннен бірге жазылатын сөздерді тап**

**А) баспасөз,төрткүл Ә) қайраткер,ғарышкер Б) адамгершілік,қарапайымдылық**

**В) аңқылдаған, еңкейген**

**3-мәтін**

     Біреудің ерке ұлы болыпты, өзі жалқау екен. Әкесі оны бағып-қағып, асырапты. Ақыры кәрілік жеңіп, сырқаты күшейген әке әйеліне айтыпты:  
     -Ұлыма ештеңе қалдырмаймын. Ол – жалқау. Барды ұқсату, табыс табу бұның қолынан келмейді.  
     Жаны ашыған анасы ұлына он сомдық алтын береді: «Мынаны еңбегіме алған едім», - деп, әкеңе алтынды сыйлағайсың.  
     Кешке алтынды әкесіне ұсынады. Алтынды шал лаулап жанып жатқан пешке лақтырып жіберіп:  
     -Бұл сенің еңбекпен тапқан ақшаң емес, - депті.  
Қулықтан ештеңе шықпайтынын білген анасы:  
     -Біз әкеңді алдай алмайтын көрінеміз, балам. Онан да ақшаны жұмыс істеп тап, - деп ақыл айтыпты.  
     Бала үйінен кетіп, апта бойы жұмыс істейді. Тапқан тиынын әкесіне әкеп береді. Қария алтынды тағы да отқа лақтырып жібереді. Бұған ұлы шыдай алмай, жалаңаш қолымен ақшаны суырып алады да:  
**-Әке! Мен бұл тиынды апта бойы шаршап-шалдығып жүріп таптым. Мұныңыз қалай?** – деп айқай салыпты.       
Әкесі тұрып:  
     -Бұл ақшаны өз еңбегіңмен тапқан екенсің, балам. Көзім енді жетті, - депті ұлына.

**Мәтіндегі ойға сәйкес мақал-мәтелді табыңыз**

**А) Еңбектің наны тәтті, жалқаудың жаны тәтті**

**В)** **Адам болам десең, арыңды ақшаға сатпа.**

**С) Бір кісі мың кісіге олжа салар. Д) Кісідегінің кілті аспанда**

**Е) Дүниеқор – дүниенің құлы.**

**12. Қария алтынды отқа лақтырып жіберу себебі**

**А) Ештеңе қалдырмау үшін В) Аз болғаны үшін С) Анасы бергені үшін**

**Д) Ақшаны өз еңбегіен тапқанын білу үшін Е) Ақшасы көп болғандықтан**

**13. –«Ұлыма ештеңе қалдырмаймын»- деген сөзден нені түсіндің**

**А) Ақшасын қимағандығы В) Ұлының барды ұқсату қолынан келмегенді**

**С) Сараңдығы Д) Кедейлігі Е) Шарасыздығы**

**14. Мәтіндегі негізгі ой**

**А) Адал еңбекке баулу, барды ұқсату В) Ақша табу**

**С) Қулық жасау Д) Ананың мейірімі Е) Әкенің қаталдығы**

**15) Мәтінде асты сызылған сөз**

**А) Төл сөз В) Төлеу сөз C) Автор сөзі Д) Көнерген сөздер Е) Неологизм**